**Farské oznamy**

**Dvadsiata prvá nedeľa rok A – (27. 8. 2023)**

|  |  |  |
| --- | --- | --- |
| Pondelok | Sv. Augustína, biskupa a učiteľa Cirkvi |  |
| Utorok | Mučenícka smrť sv. Jána Krstiteľa |  |
| Streda |  | 17.30 |
| Štvrtok |  | 18. 00 |
| Piatok | O Najsvätejšom srdci Ježišovom- prvý piatok | 17.00 |
| Sobota | O Preblahoslavenej Panne Márii | 7.00 a 18.00 Oblazov |
| Nedeľa | Dvadsiata druhá nedeľa v cezročnom období | 8.00 a 10.30 |

Svätá omša bude až v stredu o 17.30.

Tento týždeň máme prvý piatok. Prosím, aby ste si nahlásili vašich chorých, ktorí by chceli byť vyspovedaní a Pán Ježiš s kňazom by ich prišiel navštíviť. Pozývam všetkých ku sv. spovedi, zvlášť študentov, žiakov a učiteľov pred začatím nového školského roku. Spovedať budem pol hodinu pred každou sv. omšou a vo štvrtok od 17.00 a v piatok od 15.00hod. Vo štvrtok budeme mať celodennú adoráciu pre potešenie Ježišovho srdca, za pokoj vo svete, obnovu viery v našich rodinách a za nové kňazské povolania. Chcel by som vás osloviť zapojiť sa do týchto modlitieb a obetovať za vaše rodiny, cirkev, kňazov... pol hodinku na adorácii. Zapísať sa môžete na stolíku vzadu. Začneme o 9.00hod. a ukončíme pred sv. omšou. V piatok sa o 16.45 pomodlíme litánie k Božskému srdcu.

V piatok pozývam žiakov, študentov, učiteľov na svätú omšu, pri ktorej budeme vzývať Ducha Svätého pred začatím nového školského roku. Po svätej omši pozývam žiakov, študentov, miništrantov niečo si zahryznúť a zahrať sa spolu na faru.

Na budúcu nedeľu bude prvonedeľná zbierka pre potreby našej farnosti.

Do stredy som ešte na dovolenke, počas mojej neprítomnosti v prípade potreby, či už zaopatrovania alebo pohrebu ma bude zastupovať p. farár z Veľkého Rovného Marián Majda. Telefónny kontakt je na oznamoch a na farskej stránke 0907103217. Ďakujem mu za jeho ochotu.

Chcem sa poďakovať za vaše modlitby, kvetinovú výzdobu, upratovanie, polievanie kvietkov finančnú podporu našej farnosti i za každý druh pomoci a na budúci týždeň prosím o upratovanie skupinu č. 16. Želám vám peknú nedeľu.